Twitch Κέντρο Δημιουργών
ΑΝΕΒΑ ΕΠΙΠΕΔΟ Προσέλκυση θεατών
Λοιπόν, κάποιος μου είπε ότι θα ξεκινήσεις μεταδόσεις στο Twitch.
Τέλεια! Πολύ χαίρομαι.
Η ζωντανή μετάδοση έχει αλλάξει εντελώς τη ζωή μου.
Ελπίζω να συμβεί το ίδιο και σε εσένα.
Οπότε, πριν ξεκινήσουμε, ας δούμε κάποια χρήσιμα πραγματάκια.
ΑΝΕΒΑ ΕΠΙΠΕΔΟ Είτε ξεκινάς τώρα είτε όχι
Είτε είναι η πρώτη σου φορά και ετοιμάζεσαι για την πρώτη μετάδοση της ζωής σου
είτε είσαι καιρό στο παιχνίδι και θα ήθελες να ανανεώσεις
τις γνώσεις σου, και ίσως αναζητάς μια φρέσκια οπτική,
εγώ, αυτό που θα κάνω
είναι να σου πω τρία πράγματα που πρέπει πάντα να έχεις στο μυαλό σου
όταν ξεκινάς ένα κανάλι στο Twitch.
Επίσης, θα σου πω και τρία πράγματα πού ίσως να μην κάνεις.
Ίσως να πρέπει να τα αποφύγεις.
ΕΞΟΠΛΙΣΜΟΙ ΓΙΑ PC Αλληλεπίδρασε με το κοινό σου
Πρώτη συμβουλή
Πριν αρχίσεις να ανησυχείς για το πώς φαίνεται το OBS,
πώς φαίνονται οι σκηνές σου και οι επικαλύψεις και οι ειδοποιήσεις και όλα αυτά,
η πρώτη σου προτεραιότητα όταν κάνεις μετάδοση ροής
είναι να επικοινωνείς με το κοινό σου.
Γι' αυτό έρχονται εδώ.
Δεν ψάχνουν ένα βίντεο στο YouTube ή μια ταινία γεμάτη δράση
ή ένα επεισόδιο τηλεόρασης με ασταμάτητη διασκέδαση.
Θέλουν να επικοινωνήσουν με κάποιον.
Η ζωντανή μετάδοση είναι ένα μέσο εντελώς διαφορετικό
από κάθε άλλο περιεχόμενο που υπήρξε ποτέ.
Και ο μοναδικός λόγος είναι ότι οι θεατές δεν παρακολουθούν απλά τους δημιουργούς,
αλλά επικοινωνούν μαζί τους.
Είναι μια ευκαιρία να δημιουργήσεις μια σχέση με τους θεατές σου,
να τους γνωρίσεις, να τους δείξεις ότι ξέρεις το όνομά τους,
να διαβάζεις κομμάτια από τα μηνύματά τους, να τους κάνεις να νιώσουν ότι ακούγονται,
να χτίσεις μια σχέση.
Αξιοποίησε αυτή τη δυνατότητα και ο κόσμος θα έρχεται ξανά και ξανά.
ΑΝΕΒΑ ΕΠΙΠΕΔΟ Τι σε κάνει να ξεχωρίζεις
Νούμερο δύο!
Κάτσε ένα λεπτό και σκέψου τον εαυτό σου.
Τι είναι αυτό που σε κάνει να ξεχωρίζεις.
Ποια είναι τα πράγματα που σε χαρακτηρίζουν,
τι ξεχωριστό προσφέρεις στους γύρω σου που το έχεις μόνο εσύ;
Μπορεί να παίζεις καλά κάποιο όργανο.
Μπορεί να έχεις απίστευτο χιούμορ.
Μπορεί να εκπέμπεις μια ξεχωριστή ηρεμία και
να συνδέεσαι εύκολα με τους συνομιλητές σου.
Και αυτό δεν είναι μια στάσιμη απόφαση που πρέπει να πάρεις αυτήν τη στιγμή.
Όσο θα συνεχίζεις τις μεταδόσεις, θα μαθαίνεις περισσότερα για τον εαυτό σου.
Αλλά πάντα να σκέφτεσαι τι το ξεχωριστό προσφέρεις σε έναν θεατή.
Γιατί είναι απόλυτα σίγουρο ότι αν εσύ δεν ξέρεις τι είναι αυτό,
πιθανότατα, ούτε και οι θεατές θα καταλάβουν τι είναι.
ΑΝΕΒΑ ΕΠΙΠΕΔΟ Δημιούργησε ένα σύμπαν
Ήρθε η ώρα να φτιάξεις το σκηνικό σου και να δώσεις ζωή στο περιεχόμενό σου.
Δημιούργησε διασκεδαστικές σκηνές, ίσως μια σκηνή με πράσινη οθόνη,
αν θέλεις να χορέψεις στη φανταστική σκηνή χορού του αγαπημένου σου παιχνιδιού,
ή μια σκηνή με μεγάλη κάμερα αν θέλεις να μιλάς με τους θεατές σου
και να επικοινωνείς ατομικά με τον κάθε θεατή.
Το λογισμικό μετάδοσης, είτε το OBS, το Streamlabs, το XSplit, όποιο κι αν είναι,
είναι το σκηνικό σου.
Δημιούργησε τα σκηνικά και το φόντο και οτιδήποτε χρειάζεσαι για αναδείξεις
τα δυνατά σημεία και την αξία σου.
Δημιούργησε έναν χώρο, ένα σύμπαν
που οι θεατές θα αναπολούν όταν φεύγουν και όπου θα ανυπομονούν να επιστρέψουν.
ΑΝΕΒΑ ΕΠΙΠΕΔΟ ΑΒΓ: Πάντα να κάνεις κάτι δημιουργικό
Λοιπόν, έτοιμοι για μερικά όχι;
Για να δούμε...
Είναι αυτονόητο ότι δεν παραβιάζουμε τους όρους παροχής υπηρεσιών
Οπότε δεν θα πω τέτοια πράγματα.
Μην παραβιάζετε τους όρους παροχής υπηρεσιών. Αυτό είναι το νούμερο μηδέν.
ΟΚ, νούμερο ένα!
Μη σταματάτε να δημιουργείτε και μετά το τέλος της μετάδοσης.
Η περιγραφή της δουλειάς είναι ακριβώς αυτή: είσαι δημιουργός.
Μετά από κάθε μετάδοση, δημιούργησε νέους τρόπους επικοινωνίας με το κοινό σου,
όπως να μοντάρεις και να επεξεργάζεσαι αποσπάσματα από τη ζωντανή ροή
και να δημοσιεύεις τα κλιπ στο Twitter
ή να περνάς χρόνο με το κοινό σου στο Discord.
Όπως και να έχει, βρες τρόπους να αλληλεπιδράσεις με το κοινό σου
και να το παρακινήσεις να ξαναδεί την επόμενη ζωντανή σου μετάδοση.
ΑΝΕΒΑ ΕΠΙΠΕΔΟ Συνετές προσδοκίες κέρδους
Νούμερο δύο, και είναι σημαντικό.
Μην περιμένεις να βγάλεις πολλά χρήματα, πολύ γρήγορα.
Είναι ένα λάθος που κάνουν πολλοί δημιουργοί.
Ανυπομονούν για την επιταγή,
απογοητεύονται αν δεν έρθει αμέσως,
και εγκαταλείπουν. Να έχεις υπομονή.
Η ζωντανή μετάδοση ροής είναι ονειρεμένη δουλειά.
Και θέλει κάποιον χρόνο. Σκέψου πόσος καιρός χρειάζεται για να γίνει κάποιος γιατρός.
Προσπάθησε να το δεις σαν μια δουλειά για την οποία χρειάζεται πτυχίο,
αλλά αντί να επενδύσεις σε κάποιο πανεπιστήμιο,
επενδύεις χρόνο στον εαυτό σου.
Έχε υπόψη ότι τους πρώτους μήνες, ίσως ακόμα και όλο τον πρώτο χρόνο
ακόμα θα εξοικειώνεσαι με την πλατφόρμα.
Θα μαθαίνεις τι χρειάζεται για να εξελιχθείς,
για να κάνεις τις πιο άψογες μεταδόσεις που μπορείς.
Αν μπορείς να εστιάσεις στο περιεχόμενο
και να μη σκέφτεσαι τα χρήματα έστω, μόνο για την αρχή,
σου υπόσχομαι ότι οι θεατές θα περάσουν καλύτερα,
και θα επιστρέφουν όλο και πιο συχνά, θα εξελιχθείς πιο γρήγορα,
και θα έρθει και η επιταγή.
Απλώς, μην κολλήσεις στα χρήματα από πολύ νωρίς.
ΑΝΕΒΑ ΕΠΙΠΕΔΟ Συνέχισε να πρωτοπορείς
Και τέλος, το νούμερο τρία:
Μην τολμήσεις να τεμπελιάσεις.
Αυτό είναι ίσως το πιο συνηθισμένο λάθος που βλέπω.
Κόσμο που κάνει το ίδιο πράγμα όλη την ημέρα, κάθε μέρα.
Να δημιουργείς.
Να πρωτοπορείς! Πάντα να βρίσκεις νέους τρόπους για να εξελίσσεσαι, να προσαρμόζεσαι, να εκπλήσσεις.
Μην ξεχνάς ότι ως streamer κάνεις ελεύθερο επάγγελμα.
Είσαι το αφεντικό στην εταιρεία σου.
Να έχεις την καλύτερη εταιρεία που μπορείς, και πάντα να καινοτομείς με το προϊόν σου.
Αυτό μπορεί να σημαίνει αλλαγές στην μετάδοσή σου, με νέα χαρακτηριστικά και εφέ.
Μπορεί να σημαίνει νέους τρόπους δημιουργίας περιεχομένου και προσέλκυσης νέου κοινού.
Υπάρχουν πάντα νέοι δημιουργοί που κάνουν μεταδόσεις για χρόνια και ξαφνικά
γνωρίζουν την επιτυχία, γιατί δοκιμάζουν κάτι νέο, που το ίντερνετ δεν έχει ξαναδεί.
Μη φοβηθείς να κάνεις το ίδιο.
Υπάρχουν τόσα άλλα που θα μπορούσα να πω,
αλλά γι' αυτό υπάρχει το υπόλοιπο Κέντρο Δημιουργών.
Ελπίζω να βρήκατε χρήσιμο αυτό το βίντεο.
Ελπίζω να βρείτε κι άλλα βίντεο που είναι χρήσιμα και βοηθητικά,
και όπως πάντα, ευχόμαστε καλές μεταδόσεις!